**NAVODILA ZA UPORABO INFORMATIVNEGA IZRAČUNA (KALKULATORJA) CEN NASTANITVE IN PREHRANE PRI IZVAJALCU DOLGOTRAJNE OSKRBE V INSTITUCIJI**

**Vnos podatkov:**

* Izpolnjujete samo rumene celice.
* Bele celice so avtomatski izračuni – vanje ničesar ne vpisujete.

**1. Izberite zavod**

V prvi rumeni celici iz **spustnega seznama** izberite zavod, v katerem **že bivate** ali **boste bivali** v prihodnje.

Ko boste izbrali zavod, se vam bo v peti vrstici samodejno prikazal **informativni izračun standardne nastanitve in prehrane** za izbrani zavod v dolgotrajni oskrbi. **Ta znesek je informativen in še ni dokončen.** Končni informativni izračun bo v zadnji celici, ko boste izpolnili še podatke o nadstandardnih in podstandardnih pogojih bivanja, če jih imate.

**2. Koliko danes plačujete za oskrbo v izbranem zavodu? (Vpišite celoten znesek mesečne položnice.)**

Za izpolnjevanje te točke poiščite zadnjo položnico za zavod, v katerem prebivate. V celico vpišite celoten mesečni znesek položnice, ki ga trenutno plačujete za oskrbo.

**3. Ali prejemate dodatek za pomoč in postrežbo (DPP)? (Iz spustnega seznama izberite pravi odgovor)**

Če prejemate dodatek za pomoč in postrežbo, ustrezen znesek izberite iz spustnega seznama. Ta znesek se odšteje od skupnega izračuna, saj ta predstavlja dejanski strošek, ki ga zdaj krijete sami.

|  |
| --- |
| **Pomembno:** z vključitvijo v dolgotrajno oskrbo boste dodatek za pomoč in postrežbo prenehali prejemati. Zato se dodatek v izračunu odšteje in prikazuje dejanske stroške po Zakonu o socialnem varstvu in Zakonu o dolgotrajni oskrbi. |

**4. IZRAČUN DEJANSKEGA STROŠKA STANOVALCA OZ. SVOJCA PO ZAKONU O SOCIALNEM VARSTVU**

Četrta vrstica izračuna prikazuje vaš trenutni strošek za oskrbo v zavodu z odštetim zneskom, ki ga prejemate kot dodatek za pomoč in postrežbo.

**5. INFORMATIVNI izračun nastanitve in prehrane pri izvajalcu dolgotrajne oskrbe v instituciji**Prva vrstica drugega dela izračuna (5. točka) prikaže samodejni informativni izračun, ki predstavlja višino stroškov za **standardno namestitev in prehrano v izbranem zavodu v sistemu dolgotrajne oskrbe**.

**6. – 14. TOČKE – Vprašanja o nadstandardnih in podstandardnih bivalnih pogojih**

* **Enoposteljna soba** (6. točka): izberite ***DA***, če ste sami v sobi.
* **Lastne sanitarije/kopalnica** (7. točka): Izberite eno od možnosti s spustnega seznama.
* **Balkon ali terasa** (8. točka): Izberite ***DA***, če ima soba svoj balkon ali teraso.
* **Dodatna oprema** (9. točka): Izberite ***DA***, če ima soba več opreme od običajnih sob.
* **Apartma ali garsonjera** (10. točka): Izberite ***DA***, če imate samostojno stanovanjsko enoto s kuhinjo.
* **Večja ali manjša soba od standarda** (11. in 14. točka): Izberite ***DA***, če je soba več kot 20 % večja ali manjša od predpisanih standardov.
* **Tri-, štiri- ali večposteljna soba** (12. in 13. točka): Izberite ***DA***, če v sobi bivata več kot dve osebi.

**15.** **INFORMATIVNI IZRAČUN DEJANSKEGA STROŠKA STANOVALCA OZ. SVOJCA PO ZAKONU O DOLGOTRAJNI OSKRBI**

Ta končni informativni znesek prikazuje skupni strošek po upoštevanju vseh pribitkov in odbitkov glede na standardno nastanitev in prehrano v izbranem zavodu in vam pove, koliko boste okvirno plačevali v sistemu dolgotrajne oskrbe v instituciji od 1. decembra 2025 in kakšen bo znesek na položnici, ki jo boste prejeli januarja 2026.

**16. OCENA MESEČNE OSKRBE PO ZAKONU O SOCIALNEM VARSTVU PO 1. 12. 2025**

Ta izračun prikazuje, koliko bi po trenutni oskrbi plačevali od 1. decembra 2025 dalje, če se ne bi vključili v sistem dolgotrajne oskrbe v instituciji.

Razlika nastane zato, ker se bo takrat po 73. členu Zakona o spremembah in dopolnitvah Zakona o dolgotrajni oskrbi (ZDOsk-1B) zaključilo prehodno obdobje, v katerem je proračun Ministrstva za solidarno prihodnost kril:

* dodatne stroške dela, ki so nastali zaradi uveljavitve Zakona o skupnih temeljih sistema plač v javnem sektorju,
* stroške dodatnih kadrov, določenih s pravilnikom o standardih in normativih socialnovarstvenih storitev, ter
* stroške dela študentov in upokojencev, kadar izvajalec dokaže, da zaradi razmer na trgu dela dodatnih kadrov ni bilo mogoče zaposliti.

Ti stroški se od 1. decembra 2025 ne bodo več krili iz državnega proračuna, zato se bodo morali normativi in cene uskladiti z dejanskimi (realnimi) stroški izvajanja storitev.

Gre za **informativno ceno**, ki se lahko **razlikuje od zavoda do zavoda**, odvisno od strukture stroškov posameznega izvajalca, **vendar pa so dvigi cen (brez prehoda v dolgotrajno oskrbo v instituciji) pri vseh izvajalcih neizogibni**.

Za natančen izračun se obrnite na svoj zavod, saj ta izračun predstavlja zgolj informativni prikaz in ne prikazuje dejanskega končnega zneska.

Končne cene bodo znane po potrditvi cen na svetih zavodov in po pridobitvi soglasij pristojnega ministrstva.